Komission asetus (EY) N:o 720/2002, annettu 26 päivänä huhtikuuta 2002, pöytäviinien vapaaehtoista tislausta koskevien sopimusten hyväksymisprosentin vahvistamisesta ja pöytäviinien vapaaehtoista tislausta koskevien uusien sopimusten tiedoksi antamisen keskeyttämisestä



Virallinen lehti nro L 112 , 27/04/2002 s. 0003 - 0003



Komission asetus (EY) N:o 720/2002, annettu 26 päivänä huhtikuuta 2002, pöytäviinien vapaaehtoista tislausta koskevien sopimusten hyväksymisprosentin vahvistamisesta ja pöytäviinien vapaaehtoista tislausta koskevien uusien sopimusten tiedoksi antamisen keskeyttämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetun komission asetuksen (EY) N:o 1623/2000(1), sellaisena kuin se on viimeksi muutettuna asetuksella (EY) N:o 2464/2001(2), ja erityisesti sen 63 artiklan 6 kohdan, sekä katsoo seuraavaa: (1) Asetuksen (EY) N:o 1623/2000 63 artiklassa vahvistetaan neuvoston asetuksen (EY) N:o 1493/1999(3), sellaisena kuin se on viimeksi muutettuna asetuksella (EY) N:o 2585/2001(4) 29 artiklassa tarkoitettujen viinien tislausjärjestelmän soveltamisedellytykset. Kyse on tuetusta ja vapaaehtoisesta tislauksesta, jonka tarkoituksena on tukea viinimarkkinoita ja varmistaa, että tätä alkoholia toimitetaan edelleen perinteiseen tapaan juotavaksi tarkoitetun alkoholin alalle. Viinintuottajat ja tislaajat tekevät tätä tarkoitusta varten sopimuksia, jotka jäsenvaltiot antavat komissiolle tiedoksi kaksi kertaa kuukaudessa. (2) Mainitun artiklan 6 kohdassa määritellään edellytykset, joiden mukaan komission on puututtava sopimusten hyväksymismenettelyyn eli vahvistettava tislaussopimusten yhtenäinen hyväksymisprosentti ja/tai keskeytettävä uusien sopimusten tiedoksi antaminen. Näitä edellytyksiä ovat erityisesti käytettävissä olevien budjettivarojen tai juotavaksi tarkoitetun alkoholin alan vastaanottokyvyn ylittyminen tai ylittymisen uhka. (3) Juotavaksi tarkoitetun alkoholin alan vastaanottokykyyn ja talousarvioon liittyvistä syistä komissio hallinnoi markkinointivuoden 2001/2002 osalta tislausta erissä, joihin sovelletaan määrällisiä rajoituksia. Kolmas erä avattiin 1 päivänä huhtikuuta 2002 annetulla komission asetuksella (EY) N:o 378/2002(5) asetuksen (EY) N:o 1493/1999 29 artiklassa säädettyyn tislaukseen liittyvän kolmannen erän avaamisesta viinivuonna 2001/2002. Se on sopimusten tekemistä varten rajoitettu kahteen miljoonaan hehtolitraan pöytäviiniä. Komissio toteaa niiden viinimäärien perusteella, joiden osalta jäsenvaltiot ovat antaneet komissiolle tiedoksi tislaussopimuksia 22 päivänä huhtikuuta 2002, että kyseinen rajoitus on ylittynyt. Tämän vuoksi olisi vahvistettava tislattavaksi ilmoitettujen määrien yhtenäinen hyväksymisprosentti ja keskeytettävä uusien sopimusten tiedoksi antaminen, ON ANTANUT TÄMÄN ASETUKSEN: 1 artikla 1. Viinimääristä, joiden osalta sopimuksia on tehty ja jotka on annettu komissiolle tiedoksi asetuksen (EY) N:o 1623/2000 63 artiklan 4 kohdan mukaisesti 22 päivänä huhtikuuta 2002, hyväksytään 57,23 prosenttia. 2. Uusien sopimusten antaminen komissiolle tiedoksi asetuksen (EY) N:o 1623/2000 63 artiklan 4 kohdan mukaisesti keskeytetään. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä huhtikuuta 2002. Komission puolesta Franz Fischler Komission jäsen (1) EYVL L 194, 31.7.2000, s. 45. (2) EYVL L 331, 15.12.2001, s. 25. (3) EYVL L 179, 14.7.1999, s. 1. (4) EYVL L 345, 29.12.2001, s. 10. (5) EYVL L 60, 1.3.2002, s. 22.